ທະຫານ ຢ່າງນ້ອຍ 15 ຄົນ ເສຍຊີວິດ ໃນການໂຈມຕີ ຢູ່ພາກໃຕ້ເຢເມນ
​ອົງການ​ຂ່າວ WAM ​ໄດ້​ລາຍ​ງານ​ ກ່ຽວກັບຈຳ​ນວນ​ ຜູ້​ເສຍ​ຊີວິດ​​ທັງ​ໝົດ​ ແລະ​ຖິ້ມໂທດ​ ໃສ່ພວກກະບົດ Houti ວ່າໂຈມເມືອງ​ທ່າ Aden.
ສະຫະລັດອາຣັບເອມມິເຣັດ ຫຼື UAE ໄດ້ກ່າວວ່າ ການໂຈມຕີ ດ້ວຍຈະຫຼວດໃນວັນອັງຄານ ມື້ນີ້ ໃນພາກໃຕ້ຂອງເຢເມນ ໄດ້ສັງຫານກອງກຳລັງ 15 ຄົນ ຊຶ່ງຮວມທັງກຳລັງຂອງເຢເມນ ແລະສະມາຊິກຂອງກອງກຳລັງປະສົມ ທີ່ນຳພາໂດຍ Saudi ທີ່ໃຫ້ການສະໜັບສະໜຸນນັ້ນ ເຈົ້າໜ້າທີ່ຂອງອົງການຂ່າວ WAM ໄດ້ລາຍງານກ່ຽວກັບ ຈຳນວນຜູ້ເສຍຊີວິດທັງໝົດແລະຖິ້ມໂທດຕໍ່ເມືອງທ່າ Aden ໃສ່ພວກກະບົດ Houthi ທີ່ໄດ້ທຳການຕໍ່ສູ້ກັບລັດຖະບານ ເຢເມນ ມາໄດ້ກ່ວານຶ່ງປີແລ້ວ UAE ແມ່ນສະມາຊິກຂອງ ກອງກຳລັງປະສົມທີ່ນຳພາໂດຍ Saudi ທີ່ຕໍ່ສູ້ກັບກຸ່ມກະບົດ ທີ່ວ່ານີ້ ເຈົ້າໜ້າທີ່ເຢເມນ ແລະປະຊາຊົນທີ່ອາໄສຢູ່ໃນເມືອງດັ່ງກ່າວ ໄດ້ກ່າວວ່າ ພວກມືສັງຫານ ໄດ້ທຳການຍິງລະເບີດລູກໝາກປີ ຮວມທັງລູກນຶ່ງຕົກໃສ່ຮົ້ວຂອງໂຮງແຮມທີ່ພວກຜູ້ນຳ ເຢເມນ ໄດ້ໃຊ້ບໍລິການນັບຕັ້ງແຕ່ພວກເຂົາເຈົ້າກັບມາຈາກການຫຼີ້ໄພໃນ Saudi Arabia ໃນເດືອນກໍລະກົດຜ່ານມານີ້ ຈະຫຼວດອີກລູກນຶ່ງທີ່ມີເປົ້າໝາຍໃສ່ບ້ານເຮືອນຂອງພວກທີ່ສະໜັບສະໜຸນກອງກຳລັງລັດຖະບານທີ່ມາຈາກເຂດອ່າວເປີເຊຍ ນາຍົກລັດຖະມົນຕີເຢເມນ ທ່ານ Khaled Bahah ແລະບັນດາເຈົ້າໜ້າທີ່ຄົນອື່ນໆແມ່ນບໍ່ ໄດ້ຮັບບາດເຈັບແຕ່ຢ່າງໃດ ໃນການໂຈມຕີຄັ້ງນີ້ ລັດຖະບານຂອງປະທານາທິບໍດີ Abdu Radu Mansour Hadi ໄດ້ໜີໄປຈາກນະຄອນ Aden ໄດ້ນຶ່ງປີແລ້ວ ຫຼັງຈາກທີ່ພວກກະບົດ Houthi ໄດ້ເຂົ້າຍຶດເອົາເມືອງຫຼວງ Sana’a ແລ້ວກໍຫລົບໜີໄປຍັງ Saudi Arabia ໃນເດືອນມີນາຜ່ານມານີ້ ຫຼັງຈາກທີ່ພວກ Houthi ເຂົ້າຍຶດເອົາພາກໃຕ້ ແລະນະຄອນ Aden ນຳນັ້ນ Saudi Arabia ເລີ້ມທຳການນຳພາກອງກຳລັງປະສົມ ທຳການໂຈມຕີທາງອາກາດ ເພື່ອສະໜັບສະໜຸນທ່ານ Hadi ແລະຫຼັງຈາກພວກຕໍ່ສູ້ທີ່ສະໜັບສະໜຸນລັດຖະບານ ຕ້ານຢັນແລະຂັບໄລ່ພວກກະບົດ Houthi ອອກຈາກນະຄອນ Aden ແລະສາມາດນຳພາໃຫ້ທ່ານ Hadi ແລະເຈົ້າໜ້າທີ່ອື່ນໆ ກັບຄືນປະເທດໄດ້